-પ્લોટમાં રોકેલા પૈસા અઢી વર્ષમાં બમણા કરી આપવાની લાલચ આપનાર -ચૅરમૅન ગીતા શાહ, મેનેજિંગ ડિરેક્ટર મનીષ શાહ અને ડિરેક્ટર શૈલેશ મકવાણા ભાગેડું:ત્રણેયની જામીનઅરજી કો અમદાવાદ, તા.27 ડિસેમ્બર 2017,બુધવાર રાજસ્થાનના ભિલવાડામાં રજિસ્ટ્રાર ઑફ કંપનીઝમાં રજિસ્ટર થયેલી અને અઢી વર્ષમાં પ્લોટમાં રોકેલા નાણાં ડબલ કરી આપવાની લાલચ આપી હજારો લોકો સાથે છેતરપિંડી કરનાર ગીતા શાહ અને મનીષ શાહે અમદાવાદના ઘોડાસર વિસ્તારમાં એક ઝૂપડાંમાં સંતાડી રાખેલા અંદાજે ૨૩૦૦૦ ઇન્વેસ્ટર્સને ઇન્વેસ્ટમેન્ટના દસ્તાવેજો સીઆઈડી ક્રાઈમના અધિકારીઓએ પકડી પાડયા છે. આ કંપનીમાં ડિરેક્ટર તરીકે યોગેન્દ્ર રણછોડરાય રામી અને શૈલેશ ડાહ્યાભાઈ મકવાણા પણ ડિરેક્ટર તરીકે સંકળાયેલા છે. અમદાવાદના બોપલ, પ્રાંતીજ ઉપરાંત ઇલોલ અને વડોદરાના રોકાણકારો પણ તેને હાથે છેતરાયા છે. અઢી વર્ષમાં ડબલ કરી આપવાની આ પોન્ઝી સ્કીમમાં રોકાણ કરનારાઓ અંગેના દસ્તાવેજોની કરવામાં આવેલી પ્રાથમિક તપાસ મુજબ આ સ્કીમમાં રોકાણ કરનારાઓ અંદાજે ૨૩૦૦૦ લોકોના આ દસ્તાવેજો છે. એક આખી આઈશર ટ્રક ભરીને દસ્તાવેજો મળ્યા હતા. જોકે દરેકના ઇન્વેસ્ટમેન્ટની કુલ રકમનો સરવાળો હજી થઈ શક્યો નથી. સીઆઈડી ક્રાઈમના અધિકારીઓએ આ કૌભાંડમાં ૧૨૮ લોકોના લીધેલા નિવેદનમાં તેમણે રૃા. ૩૬ કરોડથી વધુ ગુમાવ્યા હોવાનું જણાવ્યું છે. આ સ્થિતિમાં આ કૌભાંડનો આંક ઘણો જ મોટો હોવાનું માનવામાં આવી રહ્યું છે. ૨૩૦૦૦ ઇન્વેસ્ટર્સે મિનિમમ રૃા. ૧૦૦૦૦ના ઇન્વેસ્ટમેન્ટને આધારે ત્રિરાશી માંડવામાં આવે તો મિનિમમ રૃા. ૨૩ કરોડનું કૌભાંડ થવા જાય છે. પરંતુ આ રકમ બહુ જ વધારે થઈ જવાની ધારણા છે, કારણ કે અઢી વર્ષ બાદ રકમ મેચ્યોર થઈ ત્યારે નાણાં પરત ન થયા હોય તેવા ૨૩૦૦૦ લોકોના આ દસ્તાવેજો હોવાનું પ્રાથમિક તપાસમાં જણાયું છે. રાજેન્દ્ર હિરાભાઈ પરમારે કરેલી ફરિયાદને કારણે આ કેસમાં તપાસ થઈ છે. આ કેસમાં અત્યાર સુધીમાં કંપનીના ડિરેક્ટર શૈલેશ મકવાણા ઝડપાયા છે. તેમને સાત દિવસ માટે રિમાન્ડ પર લેવાયા હતા. તેમને જેલમાં પણ મોકલી દેવાયા છે, પરંતુ ત્યારબાદ જામીન પર મુક્તિ મેળવી છે. તેથી તેમણે શગુન બિલ્ડ સ્ક્વેરનું નામ ઉતારીને સાણંદ સરખેજ સર્કલ પાસે મોતી બેકરીની પાછળ સિગ્નેચર ટુ ટાવરમાં શગુન એગ્રી સ્પેસને નામે નવી ઑફિસ શરૃ કરી દીધી હતી. આ ઑફિસમાંથી તેમણે સાબરકાંઠા જિલ્લાના વડાલી તાલુકાના ગાજીપુર ગામની જમીનના પ્લોટ પાડીને ઉપર જણાવેલી સ્કીમ મુજબ જ વેચવાના ચાલુ કરી દીધા હતા. તેમાં પણ ૨૦૧૫-૧૬થી પૈસા આપવાનું બંધ થતાં હોબાળો મચી ગયો હતો. સેબીએ નોટિસ આપી હોવાને બહાને તેમણે લોકોને પૈસા આપવાનું ટાળ્યું હતું. ગીતા અને મનીષ શાહ રોકાણકારોને સમજાવવાનું કામ યોગેન્દ્ર રામી અને શલૈશ મકવાણાને માથે જ નાખતા હતા.